Nafarroako Parlamentuko Herritarrekiko eta Erakundeekiko Harremanetako Batzordeak, 2018ko maiatzaren 2an egindako bileran, honako erabaki hau onetsi zuen: “Erabakia. Horren bidez, Nafarroako Parlamentuak bere kezka adierazten du Iberiako hegazkineko laguntzaile lanpostutik kaleratu dutela-eta Patxi Zamora Aznar jaunak salatutako gertakarien larritasunagatik”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak bere kezka agertzen du salatutako gertakarien larritasunaren aurrean eta inplikatutako administrazio publikoei exijitzen die gertatutakoa argitu dezaten, dagozkien ardurak har ditzaten eta azkartasunez ekin dezaten Patxi Zamora Aznar bere lanpostura berehala itzultzea ahalbidetze aldera”.

Iruñean, 2018ko maiatzaren 4an

Lehendakaria: Ainhoa Aznárez Igarza